สำหรับ iPod รุ่นแรก
ในการเชื่อมต่อ iPod เข้ากับคอมพิวเตอร์และเข้าถึงไฟล์บนอุปกรณ์ iPod ของคุณจะต้องอยู่ใน Disk Mode ซึ่งคุณสามารถทำขั้นตอนนี้ได้โดยใช้ iTunes หรือคุณจะตั้งให้ iPod อยู่ใน Disk Mode ด้วยตนเองก็ได้เช่นกัน   สำหรับการตั้ง iPod ให้อยู่ใน Disk Mode โดยใช้ iTunes นั้น ให้ต่อปลั๊ก iPod เข้ากับคอมพิวเตอร์ เปิด iTunes ขึ้นมา แล้วเลือกอุปกรณ์จากเมนู Devices จากนั้นในหน้าต่าง Summary ให้ทำเครื่องหมายที่ช่อง “Enable disk use” ในส่วน Options สำหรับการตั้ง iPod ให้อยู่ใน Disk Mode ด้วยตนเองนั้น ให้กดปุ่ม Menu และ Select ค้างไว้อย่างน้อย 6 วินาที จนกว่าโลโก้ Apple จะปรากฏขึ้นมา เมื่อโลโก้ปรากฏขึ้นมาแล้ว ให้ปล่อยปุ่ม Menu และ Select จากนั้นให้กดปุ่ม Select และ Play ค้างไว้จนกว่าหน้าจอ Disk Mode จะแสดงขึ้นมา หากคุณเปิดใช้งาน Disk Mode ด้วยตนเอง ให้ต่อ iPod เข้ากับคอมพิวเตอร์ แต่ถ้าคุณใช้ Mac อยู่ล่ะก็ iPod จะปรากฏบนเดสก์ท็อปเหมือนไดรฟ์ USB และถ้าหากคุณใช้ Windows ในหน้าต่าง Computer/My Computer/This PC จะมี iPod รวมอยู่กับรายการอุปกรณ์อื่นๆ  หากคุณใช้ Windows คุณสามารถไปที่ Computer/My Computer/This PC แบบรวดเร็วได้โดยกดปุ่ม Windows + Pause โดยปกติแล้ว ภาพถ่ายจะอยู่ในโฟลเดอร์ Photos แต่เนื่องจาก iPod นั้นสามารถใช้งานได้เหมือนกับไดรฟ์ USB ภาพถ่ายที่คุณต้องการจึงสามารถนำไปวางไว้ตรงไหนก็ได้ ดังนั้น ให้ค้นดูในโฟลเดอร์เพื่อหาภาพที่ต้องการ คุณสามารถเลือกภาพที่ต้องการคัดลอกไปยังคอมพิวเตอร์ได้ จากนั้นทำการคัดลอกรูปภาพโดยเลือกคำสั่ง Edit → Copy แล้วคลิกขวาที่ภาพและเลือก Copy หรือกด Ctrl + C (Windows) หรือ Command + C (Mac)  เลือกตำแหน่งที่ต้องการย้ายรูปภาพไปและวางภาพที่ได้คัดลอกไว้ คุณสามารถทำขั้นตอนนี้ได้โดยการคลิกคำสั่ง Edit → Paste แล้วคลิกขวาบนพื้นที่ว่างและเลือก Paste หรือโดยการกด Ctrl + V (Windows) หรือ Command + V (Mac) หากคุณไม่ต้องการเก็บภาพที่คัดลอกแล้วไว้บน iPod คุณสามารถใช้คำสั่ง Cut แทนคำสั่ง Copy ซึ่งจะเป็นการลบไฟล์ต้นฉบับออกเมื่อถูกคัดลอกไปยังตำแหน่งใหม่ คุณสามารถทำการ Cut ได้โดยการกด Ctrl + X (Windows) หรือ Command + X จากนั้นก็วางภาพด้วยวิธีที่อธิบายไว้ด้านบน คุณยังสามารถย้ายไฟล์อื่นๆ ไปยัง iPod ได้ในตอนนี้ ถ้าต้องการ หากคุณย้ายภาพจำนวนมาก อาจใช้เวลาสักพักหนึ่งจนกว่าขั้นตอนการย้ายข้อมูลจะเสร็จสิ้น โดยแถบความคืบหน้าจะบอกให้คุณทราบว่าเหลือเวลาอีกประมาณเท่าไหร่ หลังจากย้ายภาพเสร็จ คุณจะต้องออกจาก iPod ก่อนที่จะถอดอุปกรณ์ออกจากคอมพิวเตอร์ การทำเช่นนี้จะช่วยป้องกันความเสียหายของข้อมูล  บน Mac ให้คลิกขวาที่ iPod บนเดสก์ท็อปและเลือก Eject หลังจากนั้นคุณก็สามารถถอด iPod ออกได้แล้ว ใน Windows ให้คลิกปุ่ม "Safely remove hardware" ที่อยู่ในถาดระบบตรงมุมขวาของหน้าจอ จากนั้นให้เลือก iPod หลังจากนั้นคุณก็สามารถถอด iPod ออกได้แล้ว
ตั้ง iPod ให้อยู่ใน Disk Mode. เปิด iPod บนคอมพิวเตอร์. ค้นหาภาพถ่ายที่ต้องการคัดลอก. ย้ายรูปภาพจาก iPod ไปยังคอมพิวเตอร์. รอให้ย้ายข้อมูลเสร็จ. ออกจาก iPod.
https://www.wikihow.com/Transfer-Photos-from-iPod-to-PC
Using an Original iPod